ארון קרטר

ארון צ'ארלס קרטר (באנגלית: Aaron Charles Carter; 7 בדצמבר 1987 – 5 בנובמבר 2022) היה זמר פופ ושחקן אמריקאי.

ביוגרפיה
קרטר, יליד טמפה בפלורידה ארצות הברית. אחיו הגדול, ניק הוא חלק מלהקת הבנים בקסטריט בויז.

קריירה 
קרטר החל את הקריירה המוזיקלית שלו בגיל 7 ובמשך שנתיים היה הזמר של להקה בשם "dead end" ("אין מוצא"). בגיל 10 (בשנת 1997) הופיע עם הבקסטריט בויז באחת מהופעותיהם בגרמניה. הופעתו זכתה להתלהבות רבה מהקהל ומיד בעקבותיה הוחתם על חוזה עם חברת התקליטים "אדל". בנוסף לכך, ביצע גרסה בשפה האנגלית לשיר "What More Can I Give".

בנוסף להיותו זמר, כתב קרטר שירים, רקד (לעיתים על-פי כוריאוגרפיה שלו) ניגן במספר כלי נגינה, בין השאר תופים, גיטרה, פסנתר וסקסופון והפיק מוזיקה. כמו כן שחק בתיאטרון ובקולנוע ועסק בסוגי ספורט רבים.

קרטר שר את השיר "saturday night", שהוא שיר הנושא של הסרט פופסטאר שיצא בשנת 2005, בו קרטר שיחק לצד השחקנית אלנה אוסטין. באותה שנה השתתף בתפקיד קטן בסרט "סופרקרוס", לצד מייק ווגל.

בשנת 2006 שיחק בקומדיה הרומנטית "מישהו לאכול איתו גבינה" שכתב, הפיק וביים ג'ף גרלין.

ב-2009 השתתף ארון בגרסה האמריקאית של "רוקדים עם כוכבים" לצד הרקדנית קרינה סמירנוף.

חיים אישיים
קרטר יצא עם השחקניות הילרי דאף ולינדזי לוהן.

בעבר הוא הסתבך עם החוק, וסיבך גם את אמו. בשנת 2005 ניק וארון ניתקו קשר עם אימם, שהייתה המנהלת האישית שלהם, בטענה שאכפת לה מהכסף יותר מהבנים שלה, בינתיים הסכסוך לא נפתר. ב-21 בפברואר 2008, נעצר קרטר בטקסס לאחר שנהג במהירות מופרזת. בנוסף מצאו הרשויות במכוניתו מריחואנה.

ב-6 באוגוסט 2017 קרטר יצא מהארון כביסקסואל ורמז שהוא במערכת יחסים עם גבר מתעשיית המוזיקה.

נפטר בביתו בלנקסטר, קליפורניה ב-5 בנובמבר 2022.

דיסקוגרפיה
 1997: Aaron Carter
 2000: Aaron's Party (Come Get It
 2001: Oh Aaron
 2002: Another Earthquake
 2003: Most Requested Hits
 2006: Come Get It: The Very Best of Aaron Carter
 2006: 2 Good 2 B True
 2018: LOVE

קישורים חיצוניים

הערות שוליים

זמרי פופ אמריקאים
ראפרים אמריקאים
זמרים-יוצרים אמריקאים
שחקני קולנוע וטלוויזיה אמריקאים
שחקנים ילדים אמריקאים
זמרים להט"בים אמריקאים
ביסקסואלים אמריקאים
מתחרי רוקדים עם כוכבים (ארצות הברית)
זוכי פרס בחירת הנוער
סכיזופרנים
אמריקאים שנולדו ב-1987
אמריקאים שנפטרו ב-2022